בעידן הקומוניסטי של פולין, ערך הצבא הפולני חיפושים נרחבים אחר הרכבת אך ללא תוצאות.
גילוי אפשרי ב-2015.
באוגוסט 2015 פנו שני אנשים, פולני וגרמני, באמצעות עורך דין לרשויות הפולניות בטענה כי מצאו את הרכבת והם דורשים 10% מהרכוש כתמורה לגילוי מיקומה המדויק, לאחר זמן קצר, הודיע סגן שר התרבות הפולני כי בדיקת מכ"ם חודר קרקע אישרה בהסתברות של 99 אחוזים שרכבת של 100 מטר אורך נמצאה בתוך מנהרה בהרים. אולם בתחילת ספטמבר אמר נגיד הבנק של פולין כי "הדיווח על רכבת הזהב הנאצית הוא מתיחה, לא יותר".
רכבת הזהב
BTS (ידועה גם בשם Bangtan Boys) היא להקת בנים דרום קוריאנית המורכבת משבעה חברים, שהוקמה על ידי חברת התקליטים ביג היט אנטרטיינמנט. ב-13 ביוני 2013 יצא שיר הבכורה שלהם "No More Dream" מתוך האלבום הראשון שלהם "Cool 4 Skool 2". האלבום זיכה את הלהקה בפרסים רבים. הלהקה המשיכה להתפרסם עם האלבומים הבאים שלה: "Dark &amp; Wild" שיצא ב-2014, "The Most Beautiful Moment in Life, Part 2", שיצא ב-2015, ו-"The Most Beautiful Moment in Life: Young Forever" שיצא ב-2016; שני האלבומים האחרונים דורגו במצעד האלבומים האמריקאי בילבורד 200.
אלבום האולפן השני של הלהקה, "Wings", שיצא ב-2016, הגיע למקום ה-26 במצעד הבילבורד 200, והפך לאלבום הקיי-פופ שדורג במקום הגבוה ביותר אי פעם במצעד. במולדתם דרום קוריאה הפך האלבום לנמכר ביותר במצעד האלבומים הדרום קוריאני אי פעם. האלבום מכר יותר מ-1.5 מיליון עותקים, מה שהפך אותו לאלבום הראשון של הלהקה שמוכר יותר ממיליון עותקים.בשנת 2017 פרסמה הלהקה את המיני-אלבום "Love Yourself: Her". האלבום הגיע למקום ה-7 במצעד הבילבורד 200, ומסמן את הדירוג הגבוה ביותר בהיסטוריה לאמן אסיאתי. הלהקה הצליחה להיכנס גם למצעד הבילבורד הוט 100 לראשונה עם השיר "DNA" מתוך האלבום, שהגיע למקום 67 במצעד. המיני-אלבום מכר מעל 1.2 מיליון עותקים בחודש הראשון לצאתו בקוריאה הדרומית, והפך לאלבום הקוריאני שמכר הכי הרבה עותקים בחודש הראשון לצאתו ב-16 השנים האחרונות.
הלהקה ידועה בנוכחות שלה ברשתות חברתיות. גם כי הלהקה נמצאת במקום ה-31 ברשימת חשבונות הטוויטר הנעקבים ביותר, במרץ 2016 הוכתרה הלהקה על ידי "פורבס" כאמן המפורסם ביותר בטוויטר, על אף שג'סטין ביבר הוא האמן הנעקב ביותר כיום. בעקבות כך, השיקה טוויטר את אמוג'י הקיי-פופ הראשון שלה, בדמותה של הלהקה. ב-2017 זכתה BTS בפרס בילבורד בקטגוריית האמן החברתי ביותר. ביוני 2017 כלל המגזין "טיים" את הלהקה ברשימת 25 האנשים המשפיעים ביותר באינטרנט.
ב-12 באפריל 2019, הוציאו את המיני-אלבום "Map of the soul PERSONA" יחד עם הסינגל "Boy With Luv" עם הזמרת הלסי. המיני-אלבום מכר 3.2 מיליון עותקים בחודש בלבד. בנוסף, זכה כאלבום השלישי הכי נמכר של IFPI ליד אלבומים כמו Lover של טיילור סוויפט. הקליפ לשיר Boy With Luv שבר את שיא הקליפ הכי נצפה ב-24 שעות, עם 74.6 מיליון צפיות. השיר הגיע למקום השמיני במצעד Hot 100 של בילבורד. בנוסף, ליד שיתוף הפעולה עם הזמרת הלסי, כתבו בנוסף עם הזמר המצליח אד שירן שיר באלבום בשם "Make It Right". מאוחר יותר, באוקטובר 2019, יצא לשיר רמיקס עם הזמר לאוב.
בינואר 2020 הוציאו חברי הלהקה סינגל בשם "Black Swan", כהכנה לאלבום ההמשך של המיני אלבום "Map of the soul PERSONA" בשם "Map of the soul: 7". השיר זכה להצלחה רבה, והגיע למקום הראשון במצעד האייטונס ב-93 מדינות שונות. השיר שבר את שיא מספר המדינות שבהן שיר קוריאני הגיע למקום ראשון, ועבר את מספרו של סיי- "גנגם סטייל" (86). הלהקה הופיעה בתוכנית האירוח הלילית של ג'יימס קורדן עם השיר, ומאוחר יותר, במרץ 2020, הוציאו קליפ הפתעה לשיר ששבר גם הוא שיאים.
בפברואר 2020 יצא האלבום "Map of the soul 7", יחד עם הסינגל המוביל "ON". האלבום הפך את הלהקה לאמנים האסייתים הראשונים שהגיעו למקום הראשון עם אלבום בחמשת שוקי המוזיקה הגדולים בעולם - ארצות הברית, יפן, גרמניה, בריטניה וצרפת. הם פתחו את השבוע הראשון של שחרור האלבום עם הגעה למקום הראשון של מצעד האלבומים של בילבורד - עם מכירה של 422,000 עותקים בארצות הברית בלבד. האלבום שבר שיא כאלבום הכי נמכר אי פעם בדרום קוריאה, עם מעל ל-4.1 מיליון עותקים בפחות מ-9 ימים מאז השחרור. האלבום נחשב כאלבום השני שמכר הכי הרבה עותקים בזמן הכי קצר, עם מעל ל-5 מיליון עותקים.
בנובמבר 2020 פורסם אלבום האולפן "BE" עם הסינגל המוביל "Dynamite", אשר הגיע למקום הראשון במצעד "בילבורד", וכן הסינגלים "Telepathy" ו-"Life Goes On". ב-21 במאי 2021 פורסם הסינגל "Butter". עם 11.042 מיליון השמעות ראשונות במצעד העולמי של ספוטיפיי, השיר קבע שיא חדש בכל הזמנים להופעת הבכורה הגדולה ביותר בתולדות הפלטפורמה, וזכה לשיא גינס על ההישג.
ב-10 ביוני 2022 פרסמה הלהקה את הסינגל Yet to Come, כסינגל המוביל מתוך אלבום האוסף השלישי שלהם, "Proof". ב-14 ביוני הודיעו חברי ההרכב על השעיית פעילותם כלהקה.
השם "BTS" הוא ראשי תיבות של הביטוי הקוריאני "Bangtan "Sonyeondan"" (הנגול: 방탄소년단; הנג'ה: 防彈少年團), פשוטו כמשמעו "בנים חסיני כדורים". ביפן, הם ידועים גם בשם "Bōdan Shōnendan", בעל אותה משמעות. ביולי 2017, הודיעה הלהקה כי בנוסף להיותם ידועים בשם "Bangtan Sonyeondan", היא תזדהה גם בשם "Beyond The Scene" כחלק מהתדמית הבין־לאומית החדשה שלהם.
היסטוריה.
2014–2010: בכורה והצלחה מתונה.
החברים הראשונים ב-BTS לוהקו דרך אודישנים שערכה חברת התקליטים ביג היט בשנים 2010 ו-2011. קו החברים המקורי של BTS כלל כמה שינויים לפני הקבוצה האחרונה שהוקמה ב-2012. חצי שנה לפני הבכורה שלהם, חברי הלהקה החלו לבנות את שמם ויצרו קשרים עם מעריצים דרך הרשת החברתית טוויטר, בלוגי וידאו, פרסומים, ובאמצעות הוצאת שירי קאבר ביוטיוב וב-SoundCloud.
ה-EP (מיני-אלבום) הראשון של הלהקה בסדרת "טרילוגיית בית הספר" ואלבום הבכורה שלהם "2Cool 4 Skool", יצא לאור ב-12 ביוני 2013 עם הסינגל המוביל "No More Dream". הווידאו קליפ לשיר יצא יום לפני כן. אף על פי שהאלבום הצליח מאוד במצעד האלבומים הקוריאני ומכר מעל 105,000 עותקים, הסינגל המוביל והסינגל שיצא אחריו "We Are Bulletproof Pt. 2" לא זכו להצלחה רבה. האלבום הוקלט מחדש ביפנית ויצא אפריל, מה שמסמן את הבכורה של הלהקה בתעשיית המוזיקה היפנית. הוקלטה גם גרסה יפנית לשיר "No More Dream" שמשמש כסינגל מתוך האלבום.
שלושה חודשים לאחר הופעת הבכורה, הודיעו חברי הלהקה על החזרה שלהם עם החלק השני בסדרת "טרילוגיית בית הספר". ב-11 בספטמבר 2013, הם הוציאו את המיני-אלבום "?O!RUL8,2". האלבום הגיע למקום ה-4 במצעד האלבומים הדוקריאני ומכר מעל 120,000 עותקים. גם כאן, כמו באלבום הקודם, לא צלחו שני הסינגלים הראשונים מהאלבום - "N.O" ו-"Attack on Bangtan". לקראת סוף השנה, זכתה הלהקה בפרסים שונים בקטגוריית האמן החדש של השנה.
ב-9 ביולי 2013, הודיעה הלהקה על השם הרשמי של המעריצים שלהם – "A.R.M.Y". משמעות השם היא Adorable Representative M.C for Youth.
החלק השלישי והאחרון ב"טרילוגיית בית הספר" הוא המיני-אלבום "Skool Luv Affair" שיצא ב-12 בפברואר 2014. האלבום קודם בעזרת הסינגלים "Boy in Luv" ו-"Just One Day". האלבום כבש את פסגת מצעד האלבומים הקוריאני והגיע ולמקום ה-3 במצעד האלבומים העולמי של בילבורד, כאשר מכר כ-200,000 עותקים. ביוני אותה שנה, השתתפו חברי הלהקה כשופטים בתחרות ריקודים של קיי-פופ בפסטיבל "גשר לקוריאה" ברוסיה, אירוע שמטרתו לקדם את התיירות בין שתי המדינות, שם הופיעו גם על הבמה מול 10,000 צופים. באוגוסט 2014, הוציאה הלהקה את אלבום האולפן המלא הראשון שלהם, "Dark &amp; Wild", שהגיע למקום ה-2 במצעד האלבומים הקוריאני כאשר מכר מעל 200,000 עותקים. מתוך האלבום יצאו שני סינגלים: "Danger" ו-"War of Hormone".
אלבום האולפן היפני הראשון של הלהקה, "Wake Up", יצא בדצמבר 2014, ודורג במקום ה-3 במצעד האלבומים היפני עם 25,000 עותקים נמכרים. לצד גרסאות יפניות עבור שירים ישנים, האלבום מכיל גם שירים מקוריים ביפנית, בהם "Wake Up" ו-"The Stars". סיבוב ההופעות הראשון שלהם, "BTS Live Trilogy – Episode II: The Red Bullet", נערך בין אוקטובר לדצמבר 2014.
2016–2015: פריצת דרך והצלחה מסחרית.